ร้านกาแฟน่ารักๆ ในปั๊มนํ้ามันปิโตรนาสบนเส้นทางจากระยองกลับเข้ากรุงเทพฯ แถวๆ พัทยา ที่มีจุดสังเกตุคือกังหันลมอันใหญ่ที่เห็นชัดเจนแต่ไกล

เข้ามาในร้ายก็มีที่นั่งหลายมุมที่ชวนนั่งซะเหลือเกิน บรรยากาศเค้าดีจริงๆ ครับ ขับรถมาจนเหนื่อยอ่อนก็ขอสั่งเครื่องดื่มเย็นๆ มาดื่มให้สดชื่นหัวใจสักหน่อย

ร้านนี้มีทั้งกาแฟที่เค้าใช้ของ boncafé ที่น่าจะการันตีคุณภาพได้ดีทีเดียว แต่เนื่องจากวันนี้ทานกาแฟมาแล้วเลยขอสั่งชาแอปเปิ้ลมาดื่ม กับสตอเบอรี่สมูตตี้ มาลองดู ก็รลชาติดีครับแต่หวานไปหน่อยผมไม่ได้ระบุว่าหวานน้อยเลยมาแบบหวานชื่นใจเลย ชามีหลายแบบครับ ชาพีช ชาแดง ชาแตงโม ชาเย็น เลือกตามชอบเลยครับ

ร้านนี้น้องบาริสต้าน่ารักพูดจาดี บรรยากาศระดับดีจัดแต่งเหมาะสมทีเดียว ที่สําคัญมีห้องรับรองเฉพาะลูกค้า
ร้านกาแฟด้วยมีทีวีให้ดู มีเน็ตให้เล่นมันดีตรงนี้ละครับ ส่วนราคาก็ไม่แพงครับ 30-55 บาท ไม่แพงครับน่ามาแวะพักมากๆ 
